Rozsudok Všeobecného súdu (druhá komora) z 24. septembra 2025 – Digi International/EUIPO – Teraoka Seiko (DIGI)
(vec T‑196/24)
„ Ochranná známka Európskej únie – Námietkové konanie – Medzinárodný zápis označujúci Európsku úniu – Obrazová ochranná známka DIGI – Staršia obrazová ochranná známka Európskej únie DIGI – Relatívny dôvod zamietnutia – Pravdepodobnosť zámeny – Článok 8 ods. 1 písm. b) nariadenia (ES) č. 207/2009 – Riadne používanie staršej ochrannej známky – Článok 42 ods. 2 nariadenia č. 207/2009 – Povinnosť odôvodnenia – Článok 94 ods. 1 nariadenia (EÚ) 2017/1001 “
1.      Žaloba o neplatnosť – Dôvody – Porušenie podstatných formálnych náležitostí – Neexistencia alebo nedostatok odôvodnenia – Preskúmanie súdom bez návrhu – Dodržanie zásady kontradiktórnosti
(Články 263 a 296 ZFEÚ)
(pozri body 20 – 22)
2.      Ochranná známka Európskej únie – Procesné ustanovenia – Odôvodnenie rozhodnutí – Článok 94 ods. 1 prvá veta nariadenia 2017/1001 – Rovnaký rozsah pôsobnosti ako článok 296 ZFEÚ – Uplatnenie implicitného odôvodnenia odvolacím senátom – Prípustnosť – Podmienky
(Článok 296 druhý odsek ZFEÚ; nariadenie Európskeho parlamentu a Rady 2017/1001, článok 94 ods. 1 prvá veta)
(pozri body 25 – 27)
3.      Akty inštitúcií – Odôvodnenie – Povinnosť – Rozsah – Náprava nedostatku odôvodnenia počas sporového konania – Neprípustnosť
(Článok 296 ZFEÚ)
(pozri bod 40)
4.      Ochranná známka Európskej únie – Opravné prostriedky – Žaloba podaná na súd Únie – Možnosť Všeobecného súdu zmeniť napadnuté rozhodnutie – Hranice
(Nariadenie Európskeho parlamentu a Rady 2017/1001, článok 72 ods. 2 a 3)
(pozri bod 54)
Výrok
1.
Rozhodnutie prvého odvolacieho senátu Úradu Európskej únie pre duševné vlastníctvo (EUIPO) z 31. januára 2024 (vec R 1906/2022‑1) sa zrušuje.
2.
Žaloba sa v zostávajúcej časti zamieta.
3.
EUIPO je povinný nahradiť trovy konania.